כביש 2

שמאל|ממוזער|240px|מבט דרומה אל הכביש מגשר הולכי הרגל שליד מכון וינגייט
ממוזער|שמאל|240px|כביש 2 בנתניה
ממוזער|שמאל|240px|כביש 2 בחוף החותרים
כביש 2 הוא כביש בינעירוני במישור החוף המחבר בין תל אביב-יפו בדרום לחיפה בצפון. הכביש ידוע גם בשם "כביש החוף". תוואי הכביש עובר בין רכס הכורכר המערבי למרכזי, שבנוסף לרכס המזרחי מרכיבים את מישור החוף.

היסטוריה
הכביש נסלל במספר שלבים מתל אביב צפונה. על סלילת הקטע מתל אביב עד נתניה הוכרז באוגוסט 1949 והעבודות החלו בנובמבר 1949 במקביל בנתניה ובתל אביב. עד פברואר 1950 נסללו כמחצית הכביש ולקראת סוף מרץ 1950 נסללו יותר ממחצית הכביש וביולי 1950 הוא נפתח לתנועה. על סלילת הקטע ממחלף נתניה עד חדרה הוכרז כבר בינואר 1950 ומכרז יצא במאי 1951. אולם העבודות על הכביש התעכבו זמן רב. בתחילה נסלל הכביש מנתניה עד כפר ויתקין ואף זופת קטע של 2 קילומטר, אולם בשנת 1955 העבודות נפסקו למספר חודשים בגלל חוסר תקציב. עם חידוש העבודות התרכזה העבודה בבניית גשר גדול מעל נחל אלכסנדר. בשנת 1957 הושלמה הכנת תוואי הכביש לקראת זיפותו, אולם בהיעדר תקציב נדחה זיפות הכביש לשנת התקציב הבאה. בינתיים שימש הכביש לנסיעה בעת שכביש 4 המקביל הוצף. עבודות הזיפות החלו ביולי 1958 והוא נחנך בינואר 1959. במהלך שנת 1963 הורחב הכביש לדו-מסלולי בכל כיוון. הקטע עד נתניה נחנך באוקטובר 1964 ובאמצע שנת 1965 נפתח המסלול הנוסף עד גבעת אולגה, למעט מעל נחל אלכסנדר בגלל הצורך להרחיב את הגשר מעל הנחל. אולם מהר מאוד קצב התנועה גבר והביא בשעות העומס לפקקים לאורך הקטע, בכניסה לכפר ויתקין, בכניסה לנתניה, בכפר שמריהו, בכניסה להרצליה ובמחלף גלילות.

הקטע מחדרה עד לעתלית נפתח לתנועה באוקטובר 1969. הקטע מעתלית עד לחיפה נפתח לתנועה בנובמבר 1970. הקטע האחרון התבסס על מחלפים. במסגרת בניית קטע זה נבנה מחלף זכרון יעקב שהיה המחלף הראשון בישראל שנפתח לתנועה במפגש דרכים בין עירוניות.

בשנות ה-80 וה-90 הוסבו גם שאר הצמתים בקטעים הוותיקים למחלפים, וקטע הכביש מתל אביב למחלף נתניה הורחב לשלושה נתיבים בכל כיוון, ונתיב רביעי לכל כיוון ממכון וינגייט עד מחלף פולג. כביש 2 החליף את כביש 4 ככביש החוף הראשי בקטע שבין תל אביב לחיפה. בשנות ה-80 וה-90 סומנו לעיתים גם נתיבי איילון כהמשכו של כביש 2 עד שנקבע מספרם ל-20.

הכביש עובר גם ליד היישובים הרצליה, נתניה, חדרה, קיסריה, זכרון יעקב ועתלית וכן על יד מספר רב של מושבים וקיבוצים. בינואר 2013 הפך רשמית הקטע שבין מחלף קיסריה למחלף עתלית לדרך מהירה המסומנת בתמרור הרשמי המיועד לכך, ובכך המהירות המרבית המותרת בקטע זה עלתה ל-110 קילומטר לשעה. בשאר קטעי הכביש המהירות המותרת היא בין 90 ל-100 קמ"ש.

בשנת 2012 הוכשר שול הדרך בין מחלף פולג למחלף כפר שמריהו לתנועת אוטובוס כך שישמש כנתיב תחבורה ציבורית.

החל מיוני 2013 ביצעה חברת נתיבי ישראל הרחבה של הכביש בין מחלף נתניה למחלף חבצלת, באמצעות הוספת נתיב נסיעה שלישי, שנחנך במרץ 2015.

באוקטובר 2019 החל לפעול בכביש מיזם נתיב פלוס במסגרתו הוקצה נתיב רגיל לטובת תחבורה ציבורית ורכבים בעלי קיבולת נוסעים של שניים ויותר.

תוכניות עתידיות
קיימת תוכנית להוספת נתיב שלישי בכל צד, בקטע שבין חבצלת השרון לבין זכרון יעקב. תוכנית זו כוללת שדרוג משמעותי של הגאומטריה של הדרך ושיפור השיפוע האורכי. המשמעות תהיה הסדרת הכביש על מנת להפחית מכלי הרכב את הפניות שמאלה וימינה ואת העליות והירידות, במטרה לאפשר נסיעה במהירות מתוכננת של 110 קמ"ש. התוכנית כוללת הקמת מחלפים חדשים בצומת ינאי, בצומת אולגה דרום, בצומת אולגה צפון, במחלף קיסריה (מחלף חדש שיבטל את הירידה והעלייה לנחל חדרה, בזכות הקמת גשר מעל לנחל) ובזכרון יעקב. מחלפון (מחלף קטן) חדש יאפשר לראשונה נגישות מכביש החוף ליישוב ג'סר א-זרקא הצמוד לכביש.

בתחילת ספטמבר 2019 פורסם שהשותפות של חברת PCCC (Power Construction Corporation of China) הסינית וחברת רמט זכתה במכרז של חברת נתיבי ישראל להרחבת המקטע האמצעי של כביש 2, שכולל סלילת נתיב שלישי בכל צד, בין מחלף אולגה למחלף חבצלת לאורך 12 ק"מ.

בתחילת דצמבר 2020 פורסם שאשטרום זכתה במכרז של חברת נתיבי ישראל לשדרוג מקטע כביש 2 בין אולגה לקיסריה שאורכו כ-2.5 קילומטר.

מחלפים וצמתים לאורך הכביש
כביש 2 מתחיל במחלף קיבוץ גלויות וממשיך בתל אביב כדרך עירונית בשמות: חיל השריון, החרש, המסגר, דרך בגין ודרך נמיר, משם ממשיך ככביש מהיר עד להתמזגות עם כביש 4 במחלף חיפה דרום. לאורך קטע הדרך העירונית בתל אביב ישנם צמתים רבים, עם זאת רק שניים מהם מהווים חלק ממחלפים וצמתים מוכרים (מחלף לה גוארדיה ומחלף קפלן).

קילומטריםשםסוג מפגשמיקוםדרכים מצטלבות כביש 2 מדרום לצפון חלק א': דרך עירונית בתל אביב 0 מחלף קיבוץ גלויות 25px תל אביב-יפו,  (נתיבי איילון),  (דרך קיבוץ גלויות/דרך לח"י), רחוב גולומב 1.3 צומת ללא שם 25x25 פיקסלים דרך ההגנה 2.1 רחוב יד חרוצים, רחוב ריב"ל 2.3 רחוב הרכב 2.5 רחוב יצחק שדה 2.8 רחוב בן אביגדור 3דרך בגין, רחוב החשמונאים 3.5מחלף קפלן 25px רחוב קפלן, דרך השלום (רחוב גבעת התחמושת) 4.1 צומת תנובה 25x25 פיקסלים  (דרך בגין), שדרות שאול המלך 4.6 רחוב ארלוזורוב, רחוב על פרשת דרכים 5 רחוב יעקב דורי, רחוב ז'בוטינסקי 5.6 רחוב פנקס 6 רחוב הרב הרצוג 6.3 גשר הירקוןטקסט=|35x35 פיקסלים רחוב הרב קוסובסקי, רחוב בני דן 6.6 גשר רוקחטקסט=|35x35 פיקסלים שדרות רוקח 7 צומת ללא שם 25x25 פיקסליםרחוב חיים לבנון, רחוב ש"י עגנון 8 רחוב איינשטיין 9.1 שדרות קק"ל, רחוב צבי פרופס חלק ב': דרך בין-עירונית 11 מחלף גלילות 25px תל אביב-יפו/רמת השרון,  (נתיבי איילון), רחוב יוניצמן 13 מחלף הסירה 25px הרצליה  (שדרות אבא אבן), רחוב מדינת היהודים 15.5 מחלף רבין 25px כפר שמריהו/הרצליה רחוב המעפילים (כפר שמריהו), רחוב קרן היסוד (הרצליה) 18 מסעף רשפון 25px רשפון רחוב הכפר (10px לכיוון צפון) 19 מחלף רשפון–געש 25px געש  (נתיבי איילון) 21 מחלף חוף השרון 25px שפיים, געש דרך מקומית 24 מסעף יקום (מחלף בתכנון) 25px יקום דרך מקומית (10px לכיוון צפון),  (עתידי)26 מחלף וינגייט 27x27 פיקסלים מכון וינגייטכניסה למכון וינגייט, כניסה לאודים 26.5 מסעף אודים 25px אודים רחוב הצאלון (10px לכיוון צפון) 27 מחלף פולג 25px נתניה, שדרות בן-גוריון 29 מחלף גשר השלום 25px (רחוב שלום עליכם),  (עתידי) 29 מחלף גשר האר"י 25pxרחוב האר"י 33 מחלף נתניה 25px, רחוב הרצל 35 מחלף איינשטיין 25px רחוב איינשטיין 38 מחלף חבצלת 25px חבצלת השרון 41 מחלף ינאי 25px בית ינאי כביש 572045 מחלף חרובים (בתכנון) 25px מכמורת 48 מחלף אולגה דרום 25px חדרה רחוב הצוקים (10px לכיוון דרום) 48 מחלף אולגה 64x64 פיקסלים חדרה רחוב אהרן אהרנסון, רחוב יש"י 51 מחלף קיסריה 25px קיסריה 55 מחלף אור עקיבא מערב 25px אור עקיבא 65 מחלף זכרון יעקב 25px זכרון יעקב 79 מחלף עתלית 25px עתלית,  90 מחלף חיפה דרום 25px חיפה, 

ראו גם
 כבישי ישראל

קישורים חיצוניים

  טקס חנוכת כביש החוף בקטע מתל אביב לנתניה, גולדה מאיר גוזרת את הסרט, במעמד עובד בן עמי ודב יוסף. יומני כרמל, אוגוסט 1950

 הערות שוליים 

*
קטגוריה:ישראל: כבישים
קטגוריה:תל אביב-יפו: תחבורה
קטגוריה:הרצליה: תחבורה
קטגוריה:נתניה: תחבורה
קטגוריה:חדרה: תחבורה
קטגוריה:קיסריה: תחבורה
קטגוריה:אור עקיבא: תחבורה
קטגוריה:זכרון יעקב: תחבורה
קטגוריה:חיפה: תחבורה
קטגוריה:עתלית: תחבורה
קטגוריה:מערב חיפה